Gabay carabi ah ayaa macnihiisu wuxuu ahaa ” maalmuhu waxay ku bari doonaan wax aad jaahil ka ahayd, akhbaartana waxaa kuu keeni qof aadanba u dirsnin” taasi waa mid marba marka ka dambeysa usoo cadaaneysa ninkii alle sii nooleeya ee usoo joogey waxyaabo badan oo caalamka islaamka ka dhacaya siiba soomaaliya oo ah saaxada aan ka warramayo, waxaana qof kastoo soomaali ah uu shaahid ka yahay in waxyaabo badan oo dhican loo qaado aan lahayni ka dhacayeen soomaaliya illaa imikana ka socdaan kuwaas oo huwan magaca jihaad, iyo magaca diin, kuwaas oo qofka fidrada sliimka ah xataa isticmaala uu garanayo in waxaasi wax meel la’ yahay oo uusan kollaba liqeynaynin qaababka u dhacayaa…qof ashahaadanaya oo la gawracayo, qof muslim ah oo salaad kasoo baxay oo masjidkii hortiisa lagu khaarijinayo, culimo la laynayo oo la leeyahay dilkoodaa alle loogu dhowaanayaa, bulsho dhan oo boqollaal ah oo bambo iyo qarax la dhexdhigayo iyadoo la leeyahay hal qof ama labo qof baa loo jeedaa , ruux dhaawacmay oo la dhaawac tirayo iyadooo la leeyahay taas maslaxo ahaan ayaa loo yeelayaa, ummado dhan oo muslimiin ah oo la gaaleynayo oo la leeyahay maslaxo ahaan loo yeelayaa,bulshada waxgaradkoodii oo la ugaarsanayo, dadkii samaha fali jirey oo lagu leynayo wax baad faraha kula jirtaa aan loo baahneyn iyo kuwo badan oonan halkaan kusoo koobi karin.
